Sien Mandaat Review Report TV verslae oor die maatskappye agter “Skandalhusen” | Holmbygden.se
gepos op 21 November, 2013 deur Holmbygden.se Die Bybel in die digitale wêreld
Written by Dr Gerhard Lindeque (Oktober 2018)
Verskillende digitale formate maak dit vandag moontlik vir Bybelgenootskappe om die huidige tegnologie in te span sodat individue en gemeenskappe toegang tot die Bybel kan verkry en op ’n nuwe manier daarby betrokke kan raak.
Op die voorpunt met ontwikkeling
In vennootskap met die Wêreldbond van Bybelgenootskappe se Digitale Strategiegroep asook die Bybelgenootskappe van Brasilië en Nederland, is die Bybelgenootskap van Suid-Afrika (BSA) betrokke by ’n aantal digitale projekte. Een so ’n inisiatief is die aanlyn digitale subskripsieplatform wat bekend sal staan as BibleSA en wat die BSA se tekste sal koppel aan ’n rykdom van Bybelse agtergrondmateriaal en materiaal wat mense sal help om by die Bybel betrokke te raak.
Bybelvertaling en die oorlewering van tekste
Written by Bybelgenootskap van Suid-Afrika (Januarie/Februarie 2018)
Die Bybelgenootskap aanvaar die Bybel as Woord van God. Daarom is dit belangrik om na te gaan hoe die Bybel deur die eeue tot ons gekom het. Die boeke van die Ou Testament is hoofsaaklik in Hebreeus geskryf, met korter dele in Aramees, terwyl die Nuwe Testament in Grieks geskryf is. Die Bybelboeke het oor ’n tydperk van minstens 1 200 jaar ontstaan en nie al die skrywers is aan ons bekend nie.
Voor die uitvinding van die boekdrukkuns in die 15de eeu is alle boeke van die Bybel met die hand oorgeskryf. Die inhoud van die Bybel is dus vir eeue op sulke handgeskrewe dokumente oorgelewer. So ’n handgeskrewe afskrif van die teks word ’n manuskrip genoem. Daar bestaan vandag nie meer enige van die manuskripte waarop ’n boek van die Ou of die Nuwe Testament deur die oorspronklike skrywers geskryf is nie. Aangesien hierdie manuskripte op perkament (behandelde velle van diere) of papirus geskryf is, het dit oor die jare verweer. Daar was ook die behoefte dat die manuskripte versprei word, sodat baie ander gelowiges dit kon lees. Die manuskripte is daarom van tyd tot tyd oorgeskryf. Die oudste beskikbare vorm waarin die boeke van die Bybel vandag beskikbaar is, is dus afskrifte van afskrifte wat deur die loop van eeue gemaak is.